ช่วงหลังมานี้ ตัวเองมีอาการ ภาวะทางอารมณ์แปลกๆค่ะรู้สึกตัวเองหดหู่ง่ายมากๆ แล้วก็จะร้องไห้ออกมา ร้องไห้ง่ายมาก ในบางทีรู้สึกเหงา และเหมือนไม่เป็นที่ต้องการจากคนรัก อยากให้มีใครสักคนฟังเราในบางช่วงเวลา รู้สึกอยากมีใครในวันที่รู้สึกโดดเดี่ยวภายในใจเรามีแฟนนะคะ แต่เราไม่รู้ทำไมถึงรู้สึกแบบนี้ในบางครั้ง แฟนเราดีมากๆ ครอบครัวรักเรามาก แต่อาจจะ ทำงานกันเยอะ บางทีเวลาก็ไม่มี เราเข้าใจหมดทุกอย่างเลยแต่ช่วงนี้ พอช่วงกลางคืน เวลาอยู่คนเดียว รู้สึกตัวเองจะหดหู่ เหงา และเศร้า รู้สึกอยากร้องไห้ แล้วก็ร้องออกมา จนบางทีก็หลับไปเราชอบทะเลาะกับตัวเอง เหมือนตัวเองมี 2 คนในร่างเดียวเคยขับรถแล้ว อยากขับให้ชนไปเลย บางทีเวลาเสียใจ ใจชอบคิดแบบนี้แต่ก็จะมีอีกเสียงพยายามหยุดเราไว้...เราไม่รู้มันคือโรคซึมเศร้าไหม แต่เราไม่อยากเป็น มีคนให้เราไปหา แต่เรากลัว และใจต่อต้านนานมาแล้ว ประมาณ 2 ปีก่อน เคยเสียใจมากๆกับเรื่องความรัก ตอนนั้นเก็บตัวอยู่คนเดียว ร้องไห้ทุกคืน นอนไม่หลับ ตี 5 ถึงหลับ ร้องไห้ทุกคน แล้วคิดว่า ถ้าเราตายไปจะไม่ต้องมานั่งเสียใจแบบนี้อีก บอกตัวเองทุกคืนว่า ทำไมถึงทุกข์จัง แล้วเราจะตายไหม แล้วก็รู้สึกว่า ตายไปอาจจะหมดความรู้สึกแบบนี้ เคยคิดว่า จะเอากรรไกรมาแทง แต่ก็ได้แค่คิดค่ะ ยังไม่ลงมือทำจริง เพราะว่า จะมีอีกความคิดแทรกเข้ามา คือพ่อ กับแม่จะเสียใจไหมแม้กระทั่งพิมพ์ตอนนี้ เราก็ร้องไห้ เราไม่รู้ว่าตัวเองเป็นอะไรค่ะเรารู้สึกหมดแรง เหนื่อยและง่วง ทั้งวัน ทั้งๆที่นอน 7-8 ชม. (นอนประมาณ 10.30-11.30 pm)ไม่สดใสเท่าไหร่ สมาธิไม่ค่อยมี ตอนหลังขับรถแล้วจะต้องเรียกตัวเองทุกครั้งว่า กำลังขับรถนะ ขับรถนะ ใจกระสับกระส่ายมากค่ะยิ่งเราเจอข่าวว่าคนทำร้ายตัวเองจากโรคแบบนี้ ใจเรากลัวมาก กลัวขึ้นมาทันทีเลยพอจะช่วยเราได้ไหมคะคุณ
สวัสดีคะสวัสดีค่ะ ความรู้สึกที่มีตอนนี้เป็นภาวะที่เรียกว่า ภาวะโรคซึมเศร้า และเนื่องจากมีความรู้สึกที่คิดถึงเรื่องการฆ่าตัวตาย ขอแนะนำว่าเป็นภาวะเร่งด่วนที่ควรจะไปพบและปรึกษาจิตแพทย์ทันที เพื่อพูดคุยและหาสาเหตุขอภาวะโรคซึมเศร้านี้ และเข้ารับการรักษาทันที ซึ่งการรักษาประกอบด้วยการรับประทานยาต้านการซึมเศร้า และการทำกลุ่มบำบัดค่ะข้อมูลเพิ่มเติมเกี่ยวกับโรคซึมเศร้า ( depression หรือ Major depressive disorder ) โรคซึมเศร้าเป็นสภาวะทางจิตที่เกิดขึ้นต่อเนื่องเป็นเวลา 2 อาทิตย์ ผู้ป่วยมักจะมีปัญหาขาดความมั่นใจ ขาดความสนใจในกิจกรรมที่เคยสนใจมาก่อน รู้สึกเหนื่อยอ่อนเพลีย และบางครั้งมีภาวะเจ็บปวดที่หาสาเหตุไม่ได้ บางครั้งอาจมีภาวะเชื่อในสิ่งที่ผิด และ ได้ยินหรือเห็นสิ่งที่คนอื่นไม่เห็น ภาวะซึมเศร้าอาจเกิดขึ้นในได้คนปกติ ภาวะซึมเศร้าเป็นสาเหตุหนึ่งที่ทำให้คนมีความคิดที่จะฆ่าตัวตาย ดังนั้นขอยืนยันว่าควรไปพบจิตแพทย์ทันทีอย่างที่กล่าวมาข้างต้นโรคซึมเศร้าเป็น สภาวะจิตใจที่เปลี่ยนแปลงไป แต่อย่างอย่างไรก็ตาม สภาวะนั้นจะต้องเป็นต่อเนื่องอย่างน้อย 2 อาทิตย์ แพทย์ถึงจะพินิจฉัยว่ามีปัญหาเรื่องภาวะซึมเศร้า เพราะนอกจากนี้ยังมีสภาวะที่ทำให้เกิดอารมณ์ความรู้สึกเปลี่ยนในช่วงระยะเวลาอันสั้น หรือ เกิดเป็นช่วงเวลา เช่น seasonal affective disorder ซึ่งเป็นสภาวะซึมเศร้าที่เกิดจากการเปลี่ยนแปลงของฤดูกาล มักเกิดในกลุ่มประเทศเขตหนาว ที่มีระยะเวลากลางวันสั้นลงในฤดูหนาว กลางคืนยาวขึ้นซึ่งในคนไข้กลุ่มนี้สามารถที่ช่วยได้ด้วยการนั่งในห้องที่ใช้แสงไฟพิเศษ ประมาณ 15-20 นาทีต่อวันนอกจากนี้ควรจะสังเกตว่าก่อนที่อาการซึมเศร้าจะเกิดขึ้นกับ มีเหตุการณ์อะไรเปลี่ยนแปลงขึ้นในชีวิตของ ทั้งเหตุการณ์ที่คิดว่าอาจจะเป็นสาเหตุให้เกิดภาวะซึมเศร้าขึ้นหรือไม่ก็ได้ ให้พยายามรวบรวมความคิดเหล่านั้นไว้ด้วย และอีกอย่างที่สำคัญที่จะลืมเสียมิได้คือ มีการใช้สารหรือยาบางอย่างที่ทำให้มีภาวะซึมเศร้าร่วมด้วยหรือไม่จุดมุ่งหมายหลักในการรักษาคนไข้กลุ่มนี้ มีดังต่อไปนี้การป้องกันไม่ให้ผู้ป่วยมีสภาวะซึมเศร้าการป้องกันไม่ให้ผู้ป่วยสูญเสียความรู้สึกสนใจและพอใจที่อยากจะทำสิ่งต่างๆ ในชีวิตประจำวันการป้องกันไม่ให้เกิดการสูญเสียความอยากอาหารและมีปัญหาเรื่องน้ำหนักที่ผิดปกติไปการป้องกันไม่ให้มีการนอนหลับมากเกินไปการป้องกันเพื่อไม่ให้มีความรู้สึกหงุดหงิดการป้องกันไม่ให้เกิดสภาวะเหนื่อยอ่อนเพลียและรู้สึกล้าตลอดเวลาการป้องกันไม่ได้ผู้ป่วยคิดว่าตัวเองมีปมด้อย หรือรู้สึกผิดการป้องกันให้ผู้ป่วยสามารถมีกำลังใจในการคิดและพยายามคิดและตัดสินใจในทางที่ถูกต้องการป้องกันไม่ให้เกิดความคิดที่จะฆ่าตัวตายดังที่ได้กล่าวมาข้างต้น ลักษณะอาการที่เกิดขึ้นกับ ต้องได้รับการพบจิตแพทย์ทันที เพื่อประเมินสภาวะทางจิตใจ และให้สามารถได้รับการพินิจฉัยที่ถูกต้อง เพื่อนำไปสู่การรักษาที่มีประสิทธิภาพ เช่น การรักษาด้วยยาต้านภาวะซึมเศร้า และการเข้ากลุ่มบำบัดอย่างที่กล่าวมาข้างต้น